امریکا قوشمه ایالت لری نینگ پولیتیکو روزنامه سی, اسرائیل نینگ 2 ییل دن بیری دولت رهبری دونالد ترامپ بیلن اونینگ تیمی نی یشیرینچ تینگله گن لیگی نی ادعا ایتدی.
روزنامه, اسرائیل نینگ آق اوی و واشنگتن ده گی اینگ مهم اداره لر نینگ تیگره گی گه جایلشتیریلگن استخبارات تجهیزاتی بیلن تینگله گن لیگی نی معلوم قیلدی.
روزنامه, اوچ نفر سابق مقام لر نینگ سوز لری گه تَیَنتیریب بیرگن خبریده, واشنگتن ده انیقلنگن و StingRay دیب ناملنگن تجهیزات نینگ, تیگره ک ده گی تلفن لرنینگ کیم گه عاید ایکن لیگی نی انیقله گن لیگی و سیس لرنی کوچیریب آلگن لیگی نی بیلدیردی.
خبرده, اوشبو سیستم نینگ ترامپ و اونینگ تیمی نینگ گپ لری نینگ تینگله نیشی اوچون جایلشتیریلگن لیگی ادعا ایتیلدی.
ترامپ نینگ اوشبو خصوصده اسرائیل گه عکس العمل کورستمه گن لیگی گه دقت قره تیلگن خبرده, ترامپ نینگ آق اوی خوفسیزلیک قاعده لری گه اویغون حرکت قیلمه گن لیگی و ایشانرلی بولمس لیگی گه قره مسدن همکار لری  بیلن تلفن آرقه لی صحبت قیلگن لیگی ادعا ایتیلدی.
عینی دمده 2018 – ییلده ایچکی خوفسیزلیک وزیرلیگی نینگ ایریم فعالیت لری نتیجه سیده اوشبو تجهیزات نینگ معلوم بیر قسمی نینگ انیق له گن لیگی هم مطرح قیلینگن ادعا لر آره سیده اورین آلماقده.
پولیتیکو روزنامه سی بیلن مصاحبه قیلگن سابق استخبارات مقام لری دن بیری, اف بی آی نینگ, اوشبو تجهیزات نینگ اسرائیل جاسوس لری تامانیدن اورنه تیلگن لیگی بوییچه دلیل لرنینگ موجود ایکن لیگی نی بیلدیردی.
خوددی شوو سابق مقام, " اوشبو خصوصده اسرائیل نینگ مسئول ایکن لیگی انیق ایدی" دییه قید ایتدی.
